PROIECT DIDACTIC
Data: 
Disciplina: Educație tehnologică 
Modulul: Educație digitală
Clasa: a II-a
Numărul lecţiei în modul (conform proiectării de lungă durată): 13/15
Tipul lecției: lecție mixtă 

Subiectul lecției: Reutilizăm instrucțiuni / Desenăm cu bucle

Unități de competențe:
3.9. Formarea secvenţelor de instrucţiuni (programelor) cu instrucţiuni repetitive. 
3.10. Rularea programelor cu instrucţiuni repetitive în mediul vizual.

Obiectivele lecției: 
La finalul lecției, elevul va demonstra că este capabil:
O1: să identifice rolul instrucțiunilor repetitive (bucle) în desenarea unor forme;
O2: să aplice bucle pentru a crea desene repetitive în medii vizuale (ex: Paint, Pictor);
O3: să completeze, corecteze sau construiască un program simplu care include o buclă;
O4: să manifeste interes și perseverență în aplicarea instrucțiunilor repetitive pentru desen.
[bookmark: _GoBack]
Strategii didactice:
Metode, tehnici și procedee didactice: conversația euristică, lectura ghidată, lectura pe roluri, lectura independentă, explicația, problematizarea, analiza, jocul didactic, exercițiul, brainstorming-ul, învățarea prin descoperire, instruirea prin mijloace TIC, exprimarea opiniei, reflecția personală
Forme de organizare: frontală, individuală, în perechi, pe grupe
Mijloace de învățare: manualul, calculatorul, aplicația Paint, ecranul interactiv, mouse, tastatură, fișe de lucru, coli A4, creioane colorate, platforma LearningApps, imagini digitale, aplicații educaționale

Strategii de evaluare: conversația dirijată, observarea, autoevaluare, reflecție ghidată, aprecierea colegială, analiza produselor digitale

Bibliografie:
1. Curriculum național, clasele I-IV: Chișinău, 2018;
2. Ghid de implementare a curriculumului național, clasele I-IV: Chișinău, 2018;
3. Educație digitală, Autori: Anatol Gremalschi, Sergiu Corlat, Andrei Braicov, Manual pentru clasa 1;
4. Matei R., Mateiaș D., Informatică pentru ciclul primar, clasele 1–2, Paralela 45, București, 2011.
5. Educație digitală, State D., Rotaru A., Duminica L., Caiet pentru clasa a 2-a, Chișinău, 2025.


SCHIȚA DEMERSULUI DIDACTIC
	Etape ale activității didactice
	Obiective
	Demers acțional
	Timp
	Tehnologia realizării (Metodă/Formă de activitate/Resurse)

	Evocare

	O1, O4
	1. Pentru a intui subiectul lecției, elevilor li se propune o activitate interactivă:
https://learningapps.org/view12323307 
	5-7 min
	joc didactic / individual

	
	O1, O4
	Elevilor li se propun întrebări sau sarcini scurte care îi ajută să-și amintească ce știu deja despre subiect și să-și formuleze propriile așteptări. Se comunică tema și obiectivele lecției: Astăzi veți afla despre instrucțiunile pentru desen; cum puteți folosi instrucțiunile-bucle pentru a desena.
	
	conversație euristică / frontal / întrebare ghidată, ecran

	Realizarea sensului
	O1, O2
	2. Explorarea informațiilor prezentate în manual, înțelegerea semnificației acestora, observarea și reflecția. 
Elevilor li se propune să citească/ să asculte informația prezentată în manual, să urmărească discuția dintre protagoniștii manualului, utilizând (la alegere) lectura în lanț/lectura ghidată/ lectura pe roluri/ lectura independentă (manual, pagina 60).
Sursă suplimentară: https://educatieonline.md/details?3256ee46664a4d6a94d5c1ae8248cb2d 
	10-15 min
	lectura ghidată / în perechi sau frontal / manual, ecran

	
	O1, O2
	3. Aplauzele. Elevilor le sunt propuse nişte afirmaţii. Li se solicită să confirme, prin aplauze, afirmaţiile adevărate. Ulterior, vor corecta enunțurile false.
a) Cu bucle putem repeta aceleași mișcări de desen de mai multe ori.
b) Instrucțiunea bucle nu ne permite să desenăm forme geometrice.
c) În Paint putem folosi bucle pentru a crea modele repetitive.
d) Instrucțiunea bucle este utilă doar pentru desenarea liniilor drepte.
e) Bucle nu poate fi folosită în Paint deoarece nu există o astfel de funcție.
f) Cu ajutorul instrucțiunii bucle putem obține un pătrat desenând patru linii egale în buclă.
	
	joc didactic / frontal / fișă cu afirmații

	
	O1, O2, O3
	4. Completați textul lacunar. Cuvinte de reper: repetitiv, buclă, pătrat, instrucțiuni, salt.
· O … ne permite desenarea … a unei forme, cum ar fi un cerc sau un ...
· Pentru a deplasa personajul fără a desena ceva, folosim instrucțiunea de ...
· Prin utilizarea unei …, putem reduce numărul de … scrise în program.
	
	exercițiu / individual / fișă tipărită

	
	O2, O3
	5. Alegeți varianta corectă de răspuns.
O instrucțiune de buclă poate fi folosită pentru:
a) a desena o linie unică;
b) a repeta desenarea unei linii de mai multe ori;
c) a muta Pictorul fără a desena nimic.
Care este instrucțiunea corectă pentru a desena un pătrat cu o buclă?
a) Trasează linia: Dreapta, Dreapta, Dreapta, Dreapta.
b) Trasează linia: Dreapta, Jos, Stânga, Sus.
c) Salt, Salt, Salt, Salt.
	
	problematizarea / individual / fișă de lucru

	
	O2, O3
	6. Activitate interactivă: https://learningapps.org/view12320682 
	
	instruire prin mijloace TIC / individual

	Reflecție

	O2, O3
	Prezentarea și valorificarea experienței concrete. Elevilor li se propun câteva sarcini a căror realizare presupune utilizarea/valorificarea informațiilor din manual și a experiențelor proprii, prin reformulare, explicare sau exprimarea opiniei personale.
7. Elevilor li se propune să ilustreze în spațiul rezervat ce va reuși [image: ] să deseneze după instrucțiunea propusă.
	10-15 min
	exercițiu grafic / individual / Anexa 1, creioane, coli

	
	O2, O3
	8. Elevilor li se propune să continuie desenul conform instrucțiunii.
	
	analiza / individual / Anexa 2

	
	O2, O3
	9. Elevilor li se propune să bifeze instrucțiunea pentru realizarea figurii propuse.
	
	exercițiu / individual / Anexa 3

	
	O3
	10. Scrieți programul ce va finaliza desenul folosind instrucțiunile pentru bucle.
	
	exercițiu / individual / fișă tipărită

	Extindere
	O2, O3
	Elevii sunt încurajați să aplice ceea ce au învățat în contexte noi, să rezolve sarcini suplimentare, să pună întrebări și să exploreze în continuare tema lecției, individual sau în echipă.
11. Activitate interactivă: https://learningapps.org/view12321584 
	8-15 min
	instruire prin mijloace TIC / individual 

	
	O2, O3, O4
	12. Sarcini la alegere:
· Desenați un cerc folosind bucle. Notați instrucțiunile scrise și explicați cum ați realizat desenul folosind o buclă repetitivă.
· Creați un model geometric. Folosiți o buclă pentru a desena un model repetitiv (de exemplu, flori, scări, un gard). Notați instrucțiunile necesare pentru a realiza modelul.
	
	Activitate la alegere / individual / fișă de lucru, coli, creioane

	
	O4
	13. Evaluarea lecției. Autoaprecierea, reflecția. Elevilor li se propune să formuleze concluzii, redând anumite informații, impresii acumulate la sfârșitul orei de Educație digitală, completând enunțurile:
Instrucțiunile sunt respectate de către:
· ______________, atunci când _____________	
· ______________ , ca să _______________
· ______________ pentru a _____________
· ______________  datorită _____________
· ______________ formulate de __________
· ______________ proiectate de ___________
	
	reflecție personală / individual / enunțuri lacunare

Anexa 4:

